title: Εκτελεστικός κανονισμός (ΕΕ) αριθ. 64/2013 της Επιτροπής, της 24ης Ιανουαρίου 2013 , σχετικά με την τροποποίηση του κανονισμού (ΕΚ) αριθ. 2535/2001 όσον αφορά τη διαχείριση των δασμολογικών ποσοστώσεων ΠΟΕ για το τυρί και το βούτυρο Νέας Ζηλανδίας

text:
               25.1.2013

               EL

               Επίσημη Εφημερίδα της Ευρωπαϊκής Ένωσης

               L 22/1

         ΕΚΤΕΛΕΣΤΙΚΌΣ ΚΑΝΟΝΙΣΜΌΣ (ΕΕ) αριθ. 64/2013 ΤΗΣ ΕΠΙΤΡΟΠΉΣ
   της 24ης Ιανουαρίου 2013
   σχετικά με την τροποποίηση του κανονισμού (ΕΚ) αριθ. 2535/2001 όσον αφορά τη διαχείριση των δασμολογικών ποσοστώσεων ΠΟΕ για το τυρί και το βούτυρο Νέας Ζηλανδίας
   Η ΕΥΡΩΠΑΪΚΗ ΕΠΙΤΡΟΠΗ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης,
   Έχοντας υπόψη τον κανονισμό (ΕΚ) αριθ. 1234/2007 του Συμβουλίου, της 22ας Οκτωβρίου 2007, για τη θέσπιση κοινής οργάνωσης των γεωργικών αγορών και ειδικών διατάξεων για ορισμένα γεωργικά προϊόντα («Ενιαίος κανονισμός ΚΟΑ») (1), και ιδίως το άρθρο 144 παράγραφος 1 και το άρθρο 148 στοιχείο γ), σε συνδυασμό με το άρθρο 4,
   Εκτιμώντας τα ακόλουθα:

               (1)

               Ο τίτλος 2 κεφάλαιο III τμήμα 1 του κανονισμού (ΕΚ) αριθ. 2535/2001 της Επιτροπής, της 14ης Δεκεμβρίου 2001, για τη θέσπιση λεπτομερών κανόνων εφαρμογής του κανονισμού (ΕΚ) αριθ. 1255/1999 του Συμβουλίου όσον αφορά το καθεστώς εισαγωγής γάλακτος και γαλακτοκομικών προϊόντων και το άνοιγμα δασμολογικών ποσοστώσεων (2), καθορίζει τους κανόνες για τη διαχείριση των ποσοστώσεων εισαγωγής από ορισμένες τρίτες χώρες που απαριθμούνται στο παράρτημα III.Β του εν λόγω κανονισμού. Οι κανόνες αυτοί προβλέπουν ότι η έκδοση πιστοποιητικού εισαγωγής υπόκειται στην προσκόμιση του αντίστοιχου πιστοποιητικού «inward-monitoring arrangement» (IMA 1).

               (2)

               Από την πείρα που αποκτήθηκε όσον αφορά τη διαχείριση των δασμολογικών ποσοστώσεων τυριού Νέας Ζηλανδίας (ποσοστώσεις αριθ. 09.4514 και 09.4515) προκύπτει ότι με ένα σύστημα το οποίο θα συνεπάγεται λιγότερο διοικητικό φόρτο για τους εισαγωγείς και τους οργανισμούς έκδοσης πιστοποιητικών των κρατών μελών μπορεί να επιτευχθεί εξίσου αποτελεσματική διαχείριση των εν λόγω ποσοστώσεων. Στο πλαίσιο του συστήματος αυτού, το πιστοποιητικό IMA1 συνεχίζει να επιτελεί τον ρόλο του που συνίσταται στην απόδειξη της καταγωγής και της επιλεξιμότητας των εμπορευμάτων κατά την εισαγωγή, αλλά η έκδοση των πιστοποιητικών εισαγωγής δεν υπόκειται πλέον στην υποβολή του πιστοποιητικού αυτού. Συνεπώς, κρίνεται σκόπιμο να υπόκεινται οι ποσοστώσεις αυτές στους κανόνες του τίτλου 2 κεφάλαιο I του κανονισμού (ΕΚ) αριθ. 2535/2001.

               (3)

               Με στόχο να αποφευχθεί η κερδοσκοπία και να διασφαλιστεί ταυτόχρονα η μέγιστη δυνατή χρησιμοποίηση των δασμολογικών ποσοστώσεων για το τυρί Νέας Ζηλανδίας, οι αιτήσεις πιστοποιητικών θα πρέπει να περιοριστούν στο 25 % της σχετικής διαθέσιμης ποσόστωσης.

               (4)

               Λαμβανομένου υπόψη του εποχικού χαρακτήρα της γαλακτοκομικής παραγωγής στη Νέα Ζηλανδία, της εξέλιξης των τιμών και του αναγκαίου χρονικού διαστήματος για τη μεταφορά των σχετικών προϊόντων στην Ένωση, κρίνεται σκόπιμο να προβλεφθεί τρίτη περίοδος χορήγησης πιστοποιητικών εισαγωγής τον Σεπτέμβριο για τις ποσοστώσεις που αναφέρονται στο παράρτημα I μέρος ΙΑ και στο παράρτημα III μέρος Α.

               (5)

               Συνεπώς, ο κανονισμός (ΕΚ) αριθ. 2535/2001 θα πρέπει να τροποποιηθεί αναλόγως.

               (6)

               Προκειμένου να δοθεί επαρκής χρόνος στους αιτούντες, στις αρμόδιες αρχές και στα κράτη μέλη για να συμμορφωθούν με τους νέους κανόνες, είναι σκόπιμο οι κανόνες αυτοί να εφαρμόζονται από το έτος ποσόστωσης 2014.

               (7)

               Τα μέτρα που προβλέπονται στον παρόντα κανονισμό είναι σύμφωνα με τη γνώμη της διαχειριστικής επιτροπής για την κοινή οργάνωση των γεωργικών αγορών,

         ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
   Άρθρο 1
   Τροποποίηση του κανονισμού (ΕΚ) αριθ. 2535/2001
   Ο κανονισμός (ΕΚ) αριθ. 2535/2001 τροποποιείται ως εξής:

               1)

               Στο άρθρο 5 προστίθεται το ακόλουθο σημείο:

                           «ια)

                           οι ποσοστώσεις που αναφέρονται στο παράρτημα I μέρος ΙΑ·».

               2)

               Στο άρθρο 6, η πρώτη παράγραφος αντικαθίσταται από το ακόλουθο κείμενο:
               «Οι δασμολογικές ποσοστώσεις, οι προς εφαρμογή δασμοί, οι ετήσιες ανώτατες ποσότητες εισαγωγών, οι περίοδοι δασμολογικών ποσοστώσεων εισαγωγής και η διαίρεσή τους σε υποπεριόδους παρατίθενται στο παράρτημα I.».

               3)

               Στο άρθρο 13, η παράγραφος 2 αντικαθίσταται από το ακόλουθο κείμενο:
               «2.   Η αίτηση για την έκδοση πιστοποιητικού αφορά τουλάχιστον 10 τόνους και κατ’ ανώτατο όριο την ποσότητα που έχει καθοριστεί στο πλαίσιο της ποσόστωσης για την υποπερίοδο η οποία αναφέρεται στο άρθρο 6.
               Ωστόσο, η αίτηση πιστοποιητικού αφορά:

                           α)

                           στην περίπτωση των ποσοστώσεων που αναφέρονται στο άρθρο 5 στοιχείο α), κατ’ ανώτατο όριο 10 % της διαθέσιμης ποσότητας·

                           β)

                           στην περίπτωση των ποσοστώσεων που αναφέρονται στο άρθρο 5 στοιχείο ια), κατ’ ανώτατο όριο 25 % της διαθέσιμης ποσότητας.».

               4)

               Στο άρθρο 14, προστίθεται η ακόλουθη παράγραφος 1α:
               «1α.   Για τις ποσοστώσεις που αναφέρονται στο παράρτημα I μέρος ΙΑ, οι αιτήσεις πιστοποιητικών μπορούν να υποβληθούν μόνο:

                           α)

                           από τις 20 έως τις 30 Νοεμβρίου, όσον αφορά τις εισαγωγές κατά τη διάρκεια της περιόδου από την 1η Ιανουαρίου έως τις 30 του επόμενου Ιουνίου·

                           β)

                           από την 1η έως τις 10 Ιουνίου, όσον αφορά τις εισαγωγές κατά τη διάρκεια της περιόδου από την 1η Ιουλίου έως τις 31 του επόμενου Δεκεμβρίου·

                           γ)

                           από την 1η έως τις 10 Σεπτεμβρίου, όσον αφορά τις εισαγωγές κατά τη διάρκεια της περιόδου από την 1η Οκτωβρίου έως τις 31 του επόμενου Δεκεμβρίου·».

               5)

               Στο άρθρο 19 προστίθεται η ακόλουθη παράγραφος 3:
               «3.   Για τις ποσοστώσεις που αναφέρονται στο παράρτημα I μέρος ΙΑ, η εφαρμογή του μειωμένου δασμολογικού συντελεστή υπόκειται:

                           α)

                           στην αποδοχή της διασάφησης θέσης σε ελεύθερη κυκλοφορία·

                           β)

                           στην προσκόμιση πιστοποιητικού εισαγωγής· και

                           γ)

                           στην υποβολή του πιστοποιητικού ΙΜΑ 1 σύμφωνα με το παράρτημα IX, που εκδίδεται από οργανισμό έκδοσης ο οποίος αναγράφεται στο παράρτημα XII και περιλαμβάνει τις σχετικές πληροφορίες σύμφωνα με το παράρτημα XI, που αποδεικνύει την επιλεξιμότητα των απαιτήσεων και την καταγωγή του προϊόντος το οποίο αφορά η διασάφηση θέσης σε ελεύθερη κυκλοφορία.
                           Οι τελωνειακές αρχές αναγράφουν στο πιστοποιητικό εισαγωγής τον αύξοντα αριθμό του πιστοποιητικού IMA 1.
                           Το άρθρο 37 παράγραφοι 2, 3 και 4 εφαρμόζεται τηρουμένων των αναλογιών.».

               6)

               Στο άρθρο 34, η παράγραφος 4 αντικαθίσταται από το ακόλουθο κείμενο:
               «4.   Οι δασμολογικές ποσοστώσεις, οι προς εφαρμογή δασμοί, οι ετήσιες ανώτατες ποσότητες εισαγωγών, οι περίοδοι δασμολογικών ποσοστώσεων εισαγωγής και η διαίρεσή τους σε υποπεριόδους παρατίθενται στο παράρτημα III μέρος Α.».

               7)

               Το άρθρο 34α αντικαθίσταται από το ακόλουθο κείμενο:
               «Άρθρο 34α
               1.   Οι ποσοστώσεις υποδιαιρούνται σε δύο τμήματα, τα οποία αναφέρονται στο παράρτημα III μέρος Α:

                           α)

                           η ποσόστωση αριθ. 09.4195 (στο εξής “τμήμα Α”) κατανέμεται μεταξύ εισαγωγέων της Ένωσης που έχουν εγκριθεί σύμφωνα με τις διατάξεις του άρθρου 7 και μπορούν να αποδείξουν ότι πραγματοποίησαν εισαγωγές βάσει μιας από τις ποσοστώσεις 09.4195 ή 09.4182 στη διάρκεια των 24 μηνών πριν από τον Νοέμβριο του προηγούμενου από το έτος ποσοστώσεων έτους·

                           β)

                           η ποσόστωση αριθ. 09.4182 (στο εξής “τμήμα Β”) προορίζεται αποκλειστικά για τους αιτούντες που:

                                       i)

                                       έχουν εγκριθεί σύμφωνα με τις διατάξεις του άρθρου 7 και

                                       ii)

                                       μπορούν να αποδείξουν ότι κατά το δωδεκάμηνο πριν από τον Νοέμβριο του έτους που προηγείται του έτους ποσοστώσεων, εισήγαγαν στην Ένωση και/ή εξήγαγαν από αυτήν τουλάχιστον 100 τόνους γάλακτος ή γαλακτοκομικών προϊόντων που υπάγονται στο κεφάλαιο 04 της συνδυασμένης ονοματολογίας στο πλαίσιο τουλάχιστον τεσσάρων διαφορετικών πράξεων.

                     2.   Οι αιτήσεις πιστοποιητικών εισαγωγής μπορούν να υποβάλλονται μόνο:

                           α)

                           από τις 20 έως τις 30 Νοεμβρίου, όσον αφορά τις εισαγωγές κατά τη διάρκεια της περιόδου από την 1η Ιανουαρίου έως τις 30 Ιουνίου του επόμενου έτους·

                           β)

                           από την 1η έως τις 10 Ιουνίου, όσον αφορά τις εισαγωγές κατά τη διάρκεια της περιόδου από την 1η Ιουλίου έως τις 31 του επόμενου Δεκεμβρίου·

                           γ)

                           από την 1η έως τις 10 Σεπτεμβρίου, όσον αφορά τις εισαγωγές κατά τη διάρκεια της περιόδου από την 1η Οκτωβρίου έως τις 31 του επόμενου Δεκεμβρίου.

                     3.   Για να είναι αποδεκτές, οι αιτήσεις έκδοσης πιστοποιητικού εισαγωγής μπορούν να αφορούν, ανά αιτούντα:

                           α)

                           στην περίπτωση του τμήματος Α, το 125 % κατ’ ανώτατο όριο, των ποσοτήτων που εισήγαγε βάσει μιας από τις ποσοστώσεις αριθ. 09.4195 ή 09.4182 στη διάρκεια των 24 μηνών πριν από τον Νοέμβριο του έτους που προηγείται του έτους ποσοστώσεων·

                           β)

                           στην περίπτωση του τμήματος Β, τουλάχιστον 20 τόνους με ανώτατο όριο το 10 % της διαθέσιμης ποσότητας για την υποπερίοδο, με την προϋπόθεση ότι οι αιτούντες μπορούν να αποδείξουν στην αρμόδια αρχή του οικείου κράτους μέλους ότι πληρούν τους όρους της παραγράφου 1 στοιχείο β).
                           Εφόσον πληρούν τους όρους επιλεξιμότητας, οι αιτούντες μπορούν να υποβάλλουν ταυτόχρονα αιτήσεις στο πλαίσιο και των δύο τμημάτων της ποσόστωσης.
                           Πρέπει να υποβάλλονται χωριστές αιτήσεις πιστοποιητικών για το τμήμα Α και για το τμήμα Β.

                     4.   Οι αιτήσεις πιστοποιητικών μπορούν να υποβάλλονται μόνο στο κράτος μέλος στο οποίο χορηγήθηκε έγκριση σύμφωνα με το άρθρο 7 και πρέπει να φέρουν τον αριθμό έγκρισης του εισαγωγέα.
               5.   Οι αποδείξεις που αναφέρονται στις παραγράφους 1 και 3 παρέχονται σύμφωνα με το άρθρο 5 δεύτερο εδάφιο του κανονισμού (ΕΚ) αριθ. 1301/2006.
               Οι εν λόγω αποδείξεις υποβάλλονται κατά τη στιγμή της υποβολής των αιτήσεων πιστοποιητικών εισαγωγής και ισχύουν για το σχετικό έτος ποσόστωσης.».

               8)

               Στο παράρτημα I, προστίθεται ένα νέο μέρος ΙΑ, το κείμενο του οποίου παρατίθεται στο παράρτημα I του παρόντος κανονισμού.

               9)

               Στο παράρτημα III, το μέρος Α αντικαθίσταται από το κείμενο που παρατίθεται στο παράρτημα II του παρόντος κανονισμού.

               10)

               Στο παράρτημα III μέρος Β, οι ενδείξεις για τις ποσοστώσεις αριθ. 09.4514 και 09.4515 διαγράφονται.

         Άρθρο 2
   Έναρξη ισχύος και εφαρμογή
   Ο παρών κανονισμός αρχίζει να ισχύει την τρίτη ημέρα από τη δημοσίευσή του στην Επίσημη Εφημερίδα της Ευρωπαϊκής Ένωσης.
   Εφαρμόζεται από το έτος ποσόστωσης που αρχίζει την 1η Ιανουαρίου 2014.

      Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
      Βρυξέλλες, 24 Ιανουαρίου 2013.

            Για την Επιτροπή

            Ο Πρόεδρος

         José Manuel BARROSO

      (1)  ΕΕ L 299 της 16.11.2007, σ. 1.

      (2)  ΕΕ L 341 της 22.12.2001, σ. 29.

      ΠΑΡΑΡΤΗΜΑ I

         «I.ΙΑ

         ΔΑΣΜΟΛΟΓΙΚΕΣ ΠΟΣΟΣΤΩΣΕΙΣ ΣΤΟ ΠΛΑΙΣΙΟ ΤΩΝ ΣΥΜΦΩΝΙΩΝ ΓΣΔΕ/ΠΟΕ ΑΝΑ ΧΩΡΑ ΚΑΤΑΓΩΓΗΣ: ΝΕΑ ΖΗΛΑΝΔΙΑ

                     Αριθμός ποσόστωσης

                     Κωδικός ΣΟ

                     Περιγραφή

                     Χώρα καταγωγής

                     Ετήσια ποσόστωση από την 1η Ιανουαρίου έως τις 31 Δεκεμβρίου
                     (σε τόνους)

                     Ποσότητα από την 1η Ιανουαρίου έως τις 30 Ιουνίου
                     (σε τόνους)

                     Ποσότητα από την 1η Ιουλίου έως τις 31 Δεκεμβρίου
                     (σε τόνους)

                     Ποσότητα από την 1η Οκτωβρίου έως τις 31 Δεκεμβρίου
                     (σε τόνους)

                     Εισαγωγικός δασμός
                     (σε ευρώ ανά 100 χιλιόγραμμα καθαρού βάρους)

                     09.4515

                     0406 90 01

                     Τυρί για μεταποίηση (1)

                     Νέα Ζηλανδία

                     4 000

                     4 000

                     —

                     —

                     17,06

                     09.4514

                     ex 0406 90 21

                     Τυριά Cheddar σε τυποποιημένες ολόκληρες μορφές (κεφάλια καθαρού βάρους 33 kg έως και 44 kg και τεμάχια κυβικού ή παραλληλεπιπέδου σχήματος καθαρού βάρους 10 kg ή περισσότερο), ελάχιστης περιεκτικότητας σε λιπαρές ουσίες 50 % ή περισσότερο κατά βάρος ξηράς ύλης, ωρίμασης τουλάχιστον τριών μηνών

                     Νέα Ζηλανδία

                     7 000

                     7 000

                     —

                     —

                     17,06

         (1)  Η χρήση για τον συγκεκριμένο αυτό σκοπό ελέγχεται με την εφαρμογή των σχετικών ενωσιακών διατάξεων. Τα τυριά αυτά θεωρούνται μεταποιημένα όταν έχουν μεταποιηθεί σε προϊόντα που υπάγονται στη δασμολογική διάκριση 040630 της συνδυασμένης ονοματολογίας. Εφαρμόζονται οι διατάξεις των άρθρων 291 έως 300 του κανονισμού (ΕΟΚ) αριθ. 2454/93.»

      ΠΑΡΑΡΤΗΜΑ II

         «ΙΙΙ.A

         ΔΑΣΜΟΛΟΓΙΚΕΣ ΠΟΣΟΣΤΩΣΕΙΣ ΣΤΟ ΠΛΑΙΣΙΟ ΤΩΝ ΣΥΜΦΩΝΙΩΝ ΓΣΔΕ/ΠΟΕ ΑΝΑ ΧΩΡΑ ΚΑΤΑΓΩΓΗΣ: ΒΟΥΤΥΡΟ ΝΕΑΣ ΖΗΛΑΝΔΙΑΣ

                     Κωδικός ΣΟ

                     Περιγραφή

                     Χώρα καταγωγής

                     Ετήσια ποσόστωση από την 1η Ιανουαρίου έως τις 31 Δεκεμβρίου
                     (σε τόνους)

                     Ποσότητα από την 1η Ιανουαρίου έως τις 30 Ιουνίου
                     (σε τόνους)

                     Ποσότητα από την 1η Ιουλίου έως τις 31 Δεκεμβρίου
                     (σε τόνους)

                     Ποσότητα από την 1η Οκτωβρίου έως τις 31 Δεκεμβρίου
                     (σε τόνους)

                     Εισαγωγικός δασμός
                     (σε ευρώ ανά 100 χιλιόγραμμα καθαρού βάρους)

                     ex 0405 10 11
                     ex 0405 10 19

                     Βούτυρο, τουλάχιστον έξι εβδομάδων, περιεκτικότητας σε λιπαρές ουσίες κατά βάρος προϊόντος ίσης ή ανώτερης του 80 % αλλά μικρότερης από 85 %, που παρασκευάζεται απευθείας από γάλα ή κρέμα γάλακτος χωρίς να χρησιμοποιούνται ειδικευμένες ύλες, στο πλαίσιο μιας μοναδικής, αυτοδύναμης και αδιάλειπτης διεργασίας

                     Νέα Ζηλανδία

                     74 693

                     Ποσόστωση 09.4195
                     Μέρος Α:
                     20 540,5

                     Ποσόστωση 09.4195
                     Μέρος Α:
                     20 540,5

                     Ποσόστωση 09.4195
                     Μέρος Α:
                     —

                     70,00»

                     ex 0405 10 30

                     Βούτυρο, τουλάχιστον έξι εβδομάδων, με κατά βάρος περιεκτικότητα σε λιπαρές ουσίες τουλάχιστον 80 % αλλά μικρότερη από 85 %, παρασκευαζόμενο απευθείας από γάλα ή κρέμα γάλακτος, χωρίς να χρησιμοποιούνται αποθηκευμένες ύλες, με μία και μόνη, αυτοτελή και αδιάλειπτη διεργασία, η οποία μπορεί να περιλαμβάνει την υποβολή της κρέμας γάλακτος σε στάδιο συμπύκνωσης ή/και κλασματικού διαχωρισμού του βουτύρου (διεργασίες αναφερόμενες ως “Ammix” και “Για επάλειψη”).

                     Ποσόστωση 09.4182
                     Μέρος Β:
                     16 806

                     Ποσόστωση 09.4182
                     Μέρος Β:
                     16 806

                     Ποσόστωση 09.4182
                     Μέρος Β:
                     —


title: Εκτελεστικός κανονισμός (ΕΕ) 2016/2006 της Επιτροπής, της 16ης Νοεμβρίου 2016, για καθορισμό των κατ' αποκοπή τιμών εισαγωγής για τον προσδιορισμό της τιμής εισόδου ορισμένων οπωροκηπευτικών

text:
               17.11.2016

               EL

               Επίσημη Εφημερίδα της Ευρωπαϊκής Ένωσης

               L 310/22

         ΕΚΤΕΛΕΣΤΙΚΌΣ ΚΑΝΟΝΙΣΜΌΣ (ΕΕ) 2016/2006 ΤΗΣ ΕΠΙΤΡΟΠΉΣ
   της 16ης Νοεμβρίου 2016
   για καθορισμό των κατ' αποκοπή τιμών εισαγωγής για τον προσδιορισμό της τιμής εισόδου ορισμένων οπωροκηπευτικών
   Η ΕΥΡΩΠΑΪΚΗ ΕΠΙΤΡΟΠΗ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης,
   Έχοντας υπόψη τον κανονισμό (ΕΕ) αριθ. 1308/2013 του Ευρωπαϊκού Κοινοβουλίου και του Συμβουλίου, της 17ης Δεκεμβρίου 2013, για τη θέσπιση κοινής οργάνωσης των αγορών γεωργικών προϊόντων και την κατάργηση των κανονισμών (ΕΟΚ) αριθ. 922/72, (ΕΟΚ) αριθ. 234/79, (ΕΚ) αριθ. 1037/2001 και (ΕΚ) αριθ. 1234/2007 του Συμβουλίου (1),
   Έχοντας υπόψη τον εκτελεστικό κανονισμό (ΕΕ) αριθ. 543/2011 της Επιτροπής, της 7ης Ιουνίου 2011, για τη θέσπιση λεπτομερών κανόνων εφαρμογής του κανονισμού (ΕΚ) αριθ. 1234/2007 του Συμβουλίου όσον αφορά τους τομείς των οπωροκηπευτικών και των μεταποιημένων οπωροκηπευτικών (2), και ιδίως το άρθρο 136 παράγραφος 1,
   Εκτιμώντας τα ακόλουθα:

               (1)

               Ο εκτελεστικός κανονισμός (ΕΕ) αριθ. 543/2011 προβλέπει, κατ' εφαρμογή των αποτελεσμάτων των πολυμερών εμπορικών διαπραγματεύσεων του Γύρου της Ουρουγουάης, τα κριτήρια για τον καθορισμό από την Επιτροπή των κατ' αποκοπή τιμών εισαγωγής από τρίτες χώρες, για τα προϊόντα και τις περιόδους που ορίζονται στο παράρτημα XVI μέρος A του εν λόγω κανονισμού.

               (2)

               Η κατ' αποκοπή τιμή εισαγωγής υπολογίζεται κάθε εργάσιμη ημέρα, σύμφωνα με το άρθρο 136 παράγραφος 1 του εκτελεστικού κανονισμού (ΕΕ) αριθ. 543/2011, λαμβανομένων υπόψη των ημερήσιων μεταβλητών στοιχείων. Συνεπώς, ο παρών κανονισμός θα πρέπει να αρχίσει να ισχύει την ημέρα της δημοσίευσής του στην Επίσημη Εφημερίδα της Ευρωπαϊκής Ένωσης,

         ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
   Άρθρο 1
   Οι κατ' αποκοπή τιμές εισαγωγής που αναφέρονται στο άρθρο 136 του εκτελεστικού κανονισμού (ΕΕ) αριθ. 543/2011 καθορίζονται στο παράρτημα του παρόντος κανονισμού.
   Άρθρο 2
   Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα της Ευρωπαϊκής Ένωσης.

      Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
      Βρυξέλλες, 16 Νοεμβρίου 2016.

            Για την Επιτροπή,

            εξ ονόματος του Προέδρου,

         Jerzy PLEWA

            Γενικός Διευθυντής Γεωργίας και Αγροτικής Ανάπτυξης

      (1)  ΕΕ L 347 της 20.12.2013, σ. 671.

      (2)  ΕΕ L 157 της 15.6.2011, σ. 1.

      ΠΑΡΑΡΤΗΜΑ

         Οι κατ' αποκοπή τιμές εισαγωγής για τον προσδιορισμό της τιμής εισόδου ορισμένων οπωροκηπευτικών

                  (ευρώ/100 kg)

                  Κωδικός ΣΟ

                  Κωδικός τρίτων χωρών (1)

                  Κατ' αποκοπή τιμή εισαγωγής

                  0702 00 00

                  MA

                  84,6

                  ZZ

                  84,6

                  0707 00 05

                  TR

                  142,1

                  ZZ

                  142,1

                  0709 93 10

                  MA

                  98,6

                  TR

                  136,9

                  ZZ

                  117,8

                  0805 20 10

                  MA

                  74,2

                  ZZ

                  74,2

                  0805 20 30 , 0805 20 50 , 0805 20 70 , 0805 20 90

                  TR

                  66,5

                  ZZ

                  66,5

                  0805 50 10

                  TR

                  87,5

                  ZZ

                  87,5

                  0806 10 10

                  BR

                  301,7

                  IN

                  166,9

                  LB

                  214,0

                  PE

                  324,2

                  TR

                  139,3

                  US

                  365,3

                  ZA

                  345,1

                  ZZ

                  265,2

                  0808 10 80

                  CL

                  174,1

                  NZ

                  139,2

                  ZA

                  129,4

                  ZZ

                  147,6

                  0808 30 90

                  CN

                  104,3

                  TR

                  168,6

                  ZZ

                  136,5

         (1)  Ονοματολογία των χωρών που ορίζεται στον κανονισμό (ΕΕ) αριθ. 1106/2012 της Επιτροπής, της 27ης Νοεμβρίου 2012, για την εφαρμογή του κανονισμού (ΕΚ) αριθ. 471/2009 του Ευρωπαϊκού Κοινοβουλίου και του Συμβουλίου για τις κοινοτικές στατιστικές του εξωτερικού εμπορίου με τις τρίτες χώρες, όσον αφορά την επικαιροποίηση της ονοματολογίας των χωρών και εδαφών (ΕΕ L 328 της 28.11.2012, σ. 7). Ο κωδικός «ZZ» αντιπροσωπεύει «άλλες χώρες καταγωγής».


title: Εκτελεστικός κανονισμός (ΕΕ) αριθ. 560/2013 της Επιτροπής, της 14ης Ιουνίου 2013 , για την έγκριση ήσσονος σημασίας τροποποίησης των προδιαγραφών ονομασίας καταχωρισμένης στο μητρώο προστατευόμενων ονομασιών προέλευσης και προστατευόμενων γεωγραφικών ενδείξεων [Traditional Grimsby Smoked Fish (ΠΓΕ)]

text:
               19.6.2013

               EL

               Επίσημη Εφημερίδα της Ευρωπαϊκής Ένωσης

               L 167/3

         ΕΚΤΕΛΕΣΤΙΚΌΣ ΚΑΝΟΝΙΣΜΌΣ (ΕΕ) αριθ. 560/2013 ΤΗΣ ΕΠΙΤΡΟΠΉΣ
   της 14ης Ιουνίου 2013
   για την έγκριση ήσσονος σημασίας τροποποίησης των προδιαγραφών ονομασίας καταχωρισμένης στο μητρώο προστατευόμενων ονομασιών προέλευσης και προστατευόμενων γεωγραφικών ενδείξεων [Traditional Grimsby Smoked Fish (ΠΓΕ)]
   Η ΕΥΡΩΠΑΪΚΗ ΕΠΙΤΡΟΠΗ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης,
   Έχοντας υπόψη τον κανονισμό (ΕΕ) αριθ. 1151/2012 του Ευρωπαϊκού Κοινοβουλίου και του Συμβουλίου, της 21ης Νοεμβρίου 2012, για τα συστήματα ποιότητας των γεωργικών προϊόντων και τροφίμων (1), και ιδίως το άρθρο 53 παράγραφος 2 δεύτερη περίοδος,
   Εκτιμώντας τα ακόλουθα:

               (1)

               Σύμφωνα με το άρθρο 53 παράγραφος 1 πρώτο εδάφιο του κανονισμού (ΕΕ) αριθ. 1151/2012, η Επιτροπή εξέτασε την αίτηση του Ηνωμένου Βασιλείου για την έγκριση τροποποίησης των προδιαγραφών της προστατευόμενης γεωγραφικής ένδειξης «Traditional Grimsby Smoked Fish», η οποία καταχωρίσθηκε δυνάμει του κανονισμού (ΕΚ) αριθ. 986/2009 της Επιτροπής (2).

               (2)

               Η αίτηση αφορά τροποποίηση της μεθόδου παραγωγής, προκειμένου να παρέχει ευελιξία στην προμήθεια των πρώτων υλών ώστε να περιλαμβάνουν τώρα τα φιλέτα, καθώς και τα νωπά ακέραια ψάρια.

               (3)

               Η Επιτροπή εξέτασε τη σχετική τροποποίηση και κατέληξε στο συμπέρασμα ότι είναι αιτιολογημένη. Δεδομένου ότι η τροποποίηση είναι ήσσονος σημασίας σύμφωνα με το άρθρο 53 παράγραφος 2 του κανονισμού (ΕΕ) αριθ. 1151/2012, η Επιτροπή μπορεί να την εγκρίνει χωρίς να ακολουθήσει τη γραπτή διαδικασία που προβλέπεται στα άρθρα 50 και 52 του εν λόγω κανονισμού,

         ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
   Άρθρο 1
   Εγκρίνεται η τροποποίηση των προδιαγραφών της προστατευόμενης γεωγραφικής ένδειξης «Traditional Grimsby Smoked Fish» στο παράρτημα I του παρόντος κανονισμού.
   Άρθρο 2
   Το ενοποιημένο ενιαίο έγγραφο με τα βασικά στοιχεία των προδιαγραφών παρατίθεται στο παράρτημα II του παρόντος κανονισμού.
   Άρθρο 3
   Ο παρών κανονισμός αρχίζει να ισχύει την εικοστή ημέρα από τη δημοσίευσή του στην Επίσημη Εφημερίδα της Ευρωπαϊκής Ένωσης.

      Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
      Βρυξέλλες, 14 Ιουνίου 2013.

            Για την Επιτροπή, εξ ονόματος του Προέδρου,
         Dacian CIOLOȘ

            Μέλος της Επιτροπής

      (1)  ΕΕ L 343 της 14.12.2012, σ. 1.

      (2)  ΕΕ L 277 της 22.10.2009, σ. 17.

      ΠΑΡΑΡΤΗΜΑ I
      Εγκρίθηκε η ακόλουθη τροποποίηση των προδιαγραφών για την προστατευόμενη γεωγραφική ένδειξη «Traditional Grimsby Smoked Fish»:
      Τα νωπά ακέραια ψάρια και τα φιλέτα συνήθως προέρχονται από την Ισλανδία, τις νήσους Φερόε και τη Νορβηγία, αλλά μπορούν να προέρχονται και από άλλες περιοχές.

      ΠΑΡΑΡΤΗΜΑ II

         ΕΝΙΑΙΟ ΕΓΓΡΑΦΟ

      Κανονισμός (ΕΚ) αριθ. 510/2006 του Συμβουλίου για την προστασία των γεωγραφικών ενδείξεων και των ονομασιών προέλευσης των γεωργικών προϊόντων και των τροφίμων (1)

         «TRADITIONAL GRIMSBY SMOKED FISH»

      Αριθ. ΕΚ: UK-PGI-0105-01022-23.7.2012

         ΠΓΕ ( X ) ΠΟΠ ( )

      1.   Ονομασία

      «Traditional Grimsby Smoked Fish»
      2.   Κράτος μέλος ή τρίτη χώρα

      Ηνωμένο Βασίλειο
      3.   Περιγραφή του γεωργικού προϊόντος ή του τροφίμου

      3.1.   Τύπος προϊόντος

                  Τάξη 1.7:

                  Νωπά ψάρια, μαλάκια και μαλακόστρακα και προϊόντα αυτών

            3.2.   Περιγραφή του προϊόντος για το οποίο ισχύει η ονομασία στο σημείο 1

      Το προϊόν «Traditional Grimsby Smoked Fish» είναι φιλέτα γάδου και εγκλεφίνου, βάρους μεταξύ 200 και 700 γραμμαρίων, τα οποία έχουν υποκαπνιστεί εν ψυχρώ σύμφωνα με την παραδοσιακή μέθοδο εντός της οριοθετημένης γεωγραφικής περιοχής. Έχουν χρώμα υπόλευκο έως ανοικτό καφέ, ξηρή υφή, και καπνιστή, ελαφρώς αλμυρή γεύση. Πωλούνται σε καταστήματα, χωρίς άλλη επεξεργασία, σε ειδικά κατασκευασμένα χαρτοκιβώτια (των οποίων το βάρος δεν πρέπει να υπερβαίνει τα 5 χιλιόγραμμα) ή σε ατομικές συσκευασίες κενού.
      3.3.   Πρώτες ύλες (μόνο για μεταποιημένα προϊόντα)

      Γάδος και εγκλεφίνος, σε ακέραια ψάρια και φιλέτα, βάρους μεταξύ 200 και 700 γραμμαρίων.
      3.4.   Ζωοτροφές (μόνο για προϊόντα ζωικής προέλευσης)

      Άνευ αντικειμένου.
      3.5.   Συγκεκριμένα στάδια της παραγωγής που πρέπει να εκτελούνται εντός της οριοθετημένης γεωγραφικής περιοχής

      Το σύνολο της αλάτισης και του υποκαπνισμού των φιλέτων ψαριού.
      3.6.   Ειδικοί κανόνες για τον τεμαχισμό, το τρίψιμο, τη συσκευασία κ.λπ.

      Τα καπνιστά ψάρια συσκευάζονται σε στρώσεις με την παρεμβολή φύλλων, σε ρηχά, ειδικά κατασκευασμένα χαρτοκιβώτια ή σε ατομικές συσκευασίες κενού προκειμένου να διατηρηθούν νωπά.
      3.7.   Ειδικοί κανόνες για την επισήμανση

      Άνευ αντικειμένου.
      4.   Συνοπτική οριοθέτηση της γεωγραφικής περιοχής

      Η πόλη του Grimsby, όπως οριοθετείται από τα διοικητικά όριά της, στο διοικητικό διαμέρισμα του North East Lincolnshire.
      5.   Δεσμός με τη γεωγραφική περιοχή

      5.1.   Ιδιαιτερότητα της γεωγραφικής περιοχής

      Τα χαρακτηριστικά του «Traditional Grimsby Smoked Fish» συνδέονται με τη γεωγραφική περιοχή λόγω της παράδοσης, της φήμης, της διεργασίας υποκαπνισμού και των δεξιοτήτων όσων συμμετέχουν στη διεργασία. Οι δεξιότητες έχουν μεταβιβαστεί από γενιά σε γενιά.
      Το λιμάνι του Grimsby είναι μοναδικό στην Αγγλία καθώς βρίσκεται σε ακρωτήρι, το οποίο χωρίζει τις εκβολές του Humber από τη Βόρεια Θάλασσα. Η θέση αυτή εκθέτει το λιμάνι σε ψυχρούς ξηρούς ανέμους, προερχόμενους από τη θάλασσα και τις εκβολές, οι οποίοι βοηθούν τον παραδοσιακό υποκαπνισμό του ψαριού, διατηρώντας τον μέσο όρο μέγιστων θερινών θερμοκρασιών σε επίπεδο κατώτερο των 20 °C, σημαντικά χαμηλότερο από τις θερμοκρασίες της ενδοχώρας.
      Σε όλο το Ηνωμένο Βασίλειο η πόλη του Grimsby είναι συνώνυμη με τη μεταποίηση του ψαριού. Το λιμάνι και η πόλη υπερηφανεύονται γιατί, επί περισσότερο από έναν αιώνα, οι πολυάριθμοι ιχθυέμποροι μπόρεσαν να προμηθεύσουν με τους περισσότερους τύπους ψαριού κάθε σημείο της χώρας και, πιο πρόσφατα, να φθάσουν ακόμη παραπέρα, στην ηπειρωτική Ευρώπη. Το «Traditional Grimsby Smoked Fish» είναι ένα από τα πλέον σημαντικά προϊόντα που συνδέονται με το λιμάνι.
      Η παράδοση και οι διεργασίες ανάγονται στα τέλη του 19ου αιώνα, σύμφωνα με τα διαθέσιμα στοιχεία και αποδείξεις. Το Grimsby είναι συνώνυμο του υποκαπνισμού ψαριών στο Ηνωμένο Βασίλειο από το 1850, όταν ο σιδηρόδρομος επέτρεψε για πρώτη φορά την ταχεία μεταφορά του καπνιστού ψαριού στο Λονδίνο και, στη συνέχεια, σε κάθε άλλη γωνιά της χώρας. Την εποχή εκείνη, φυσικά, δεν υπήρχε ο εξοπλισμός ψύξης ή παραγωγής πάγου που σήμερα χρησιμοποιείται ευρέως για τη διατήρηση νωπών και ευαλλοίωτων προϊόντων, όπως το ψάρι. Προκειμένου να διατηρηθούν τα ευαλλοίωτα προϊόντα και να παραταθεί ο χρόνος διατήρησής τους, οι παραγωγοί είχαν να επιλέξουν μεταξύ αλάτισης, ξήρανσης, υποκαπνισμού ή συνδυασμού όλων αυτών των διεργασιών. Ο παραδοσιακός υποκαπνισμός του ψαριού στο Grimsby εξακολούθησε να είναι δημοφιλής σε αντίθεση με την προτίμηση στους μηχανικούς κλιβάνους σε άλλες περιοχές της χώρας.
      Για το μεγαλύτερο μέρος του πρώτου μισού του 20ού αιώνα, το λιμάνι του Grimsby ήταν το μεγαλύτερο αλιευτικό λιμάνι παγκοσμίως. Η θέση του μεταξύ ονομάτων όπως Vigo, Esbjerg, Boulogne Sur Mer και Bremerhaven, με το οποίο έχει αδελφοποιηθεί, είναι αδιαφιλονίκητη. Η πόλη σήμερα αποτελεί ακόμη το μεγαλύτερο κέντρο ιχθυοπαραγωγής στο Ηνωμένο Βασίλειο με 106 επιχειρήσεις μέλη της Grimsby Fish Merchants Association (Ένωση Ιχθυεμπόρων του Grimsby). Το ποικίλο αυτό εμπορικό δυναμικό υπήρξε πάντοτε η ισχύς του λιμανιού και είχε ως αποτέλεσμα τον νευραλγικό ρόλο των ιχθυαγορών του Grimsby στις πωλήσεις νωπών ψαριών όχι μόνο στο Ηνωμένο Βασίλειο αλλά και σε ευρωπαϊκό επίπεδο.
      5.2.   Ιδιοτυπία του προϊόντος

      Το προϊόν «Traditional Grimsby Smoked Fish» είναι φιλέτα γάδου και εγκλεφίνου, βάρους μεταξύ 200 και 700 γραμμαρίων. Έχουν χρώμα υπόλευκο έως ανοικτό καφέ, ξηρή υφή, και καπνιστή, ελαφρώς αλμυρή γεύση. Τα φιλέτα υποκαπνίζονται εν ψυχρώ σύμφωνα με τις παραδοσιακές μεθόδους και δοκιμασμένη τεχνογνωσία που μεταβιβάζεται από γενιά σε γενιά, οι οποίες περιλαμβάνουν:

                  την κοπή του ψαριού σε φιλέτα με το χέρι,

                  την αλάτιση των φιλέτων,

                  την τοποθέτησή τους σε μεταλλικές σχάρες («speats») στις καπνοδόχους του καπνιστηρίου σε ύψη κατάλληλα για τη διαδικασία υποκαπνισμού εν ψυχρώ,

                  την προετοιμασία της βάσης του καπνιστηρίου, η οποία καλύπτεται με στρώμα πριονιδιού στο οποίο ανάβεται «φωτιά» ώστε να ξεκινήσει η αργή καύση του πριονιδιού, την παρακολούθηση του ρυθμού με τον οποίο καπνίζεται το ψάρι, ο οποίος εξαρτάται από το μέγεθός του και από τη θερμοκρασία περιβάλλοντος και την υγρασία.

                  Η διαδικασία υποκαπνισμού παρακολουθείται τακτικά από έμπειρους υποκαπνιστές, οι οποίοι εξασφαλίζουν ότι το ψάρι υποκαπνίζεται ομοιόμορφα, μετακινώντας και αφαιρώντας το όταν είναι απαραίτητο.

            5.3.   Αιτιώδης σχέση που συνδέει τη γεωγραφική περιοχή με την ποιότητα ή τα χαρακτηριστικά του προϊόντος (για τις ΠΟΠ) ή με μια συγκεκριμένη ιδιότητα, τη φήμη ή άλλα χαρακτηριστικά του προϊόντος (για τις ΠΓΕ)

      Η θέση του Grimsby στην ανατολική ακτή έχει το επιπλέον πλεονέκτημα ότι είναι μια τοποθεσία του Ηνωμένου Βασιλείου όπου σημειώνονται οι λιγότερες βροχοπτώσεις συνοδευόμενες από νοτιοδυτικούς ανέμους, προεξάρχον στοιχείο σε άλλα τμήματα του Ηνωμένου Βασιλείου. Διαθέτει ωκεάνιο κλίμα, το οποίο σημαίνει ότι, παρόλο που σημειώνονται μικρές μόνο διακυμάνσεις των εποχιακών καιρικών συνθηκών, σε καθημερινή βάση ο καιρός είναι ευμετάβλητος.
      Η γνώση και η εμπειρία που απαιτούνται για τον επιτυχημένο υποκαπνισμό του ψαριού με τον παραδοσιακό τρόπο μπορούν να αποκτηθούν μόνο με πολυετή προσπάθεια και με τη μεταβίβαση της γνώσης από γενιά σε γενιά. Τα στοιχεία αυτά έρχονται σε αντίθεση με τους σύγχρονους μηχανικούς κλιβάνους, οι οποίοι είναι αεροστεγείς ηλεκτρικοί φούρνοι, ρυθμιζόμενοι με απλή στροφή διακοπτών. Χάρη στις αειφόρες πηγές και στο πλεονέκτημα που προσφέρει η στρατηγική θέση του Grimsby, το οποίο βρίσκεται στο κέντρο ενός δικτύου διανομής ψαριών απλής ψύξης, είναι εγγυημένες οι καθημερινές παραδόσεις πρόσφατα υποκαπνισμένων ψαριών σε οποιοδήποτε σημείο της χώρας.
      Το Grimsby έχει την τύχη να μπορεί να προμηθευτεί το ψάρι από τόσο ευρεία περιοχή, ώστε ένας πεπειραμένος αγοραστής να μπορεί κανονικά να βρει ψάρι κατάλληλο για υποκαπνισμό οποιαδήποτε εποχή του χρόνου. Για να μπορέσει να υποκαπνίσει το ψάρι με επιτυχία, ο υποκαπνιστής οφείλει να λαμβάνει υπόψη τις διάφορες ποικιλίες ψαριού, την εποχή και τις καιρικές συνθήκες. Στο Grimsby η πείρα πολλών γενεών επιτρέπει στον παραδοσιακό υποκαπνιστή να παράγει προϊόν σταθερής ποιότητας με μοναδικά του εργαλεία την αφή και την όραση.
      Το προϊόν «Traditional Grimsby Smoked Fish» χαίρει ιδιαίτερης εκτίμησης από τη βιομηχανία τροφίμων στο σύνολό της. Ο υπεύθυνος για την αγορά ψαριών της αλυσίδας Waitrose έχει δηλώσει ότι «Με τους σύγχρονους κλιβάνους δεν επιτυγχάνεται η ίδια πλούσια γεύση. Με το ψάρι που έχει παρασκευαστεί με τον παραδοσιακό τρόπο είναι σαν να τρως κάτι εντελώς διαφορετικό. Το αυθεντικό είναι καταπληκτικό. Απαράμιλλο. Καπνιστό. Πλούσιο. Τέλειο.». Αλλά και οι αρχιμάγειροι εκτιμούν όλως ιδιαιτέρως τις παραδοσιακές μεθόδους υποκαπνισμού. Ο Rick Stein δήλωσε: «Επισκέφθηκα το Grimsby και έμεινα κατάπληκτος από την τεχνογνωσία που απαιτεί η παραδοσιακή μέθοδος υποκαπνισμού. Καμία σχέση με την ξήρανση σε κλίβανο που ρυθμίζεται με υπολογιστή.».
      Ο σεφ Mitch Tonks, επίσης, πιστεύει ότι η διαφορετική γεύση και τα εντονότερα οργανοληπτικά χαρακτηριστικά οφείλονται στην παραδοσιακή μέθοδο υποκαπνισμού. «Είμαι βέβαιος ότι η ξήρανση των ψαριών με τον παραδοσιακό τρόπο και ο υποκαπνισμός τους στα παλιά καπνιστήρια με την υπέροχη μυρωδιά πλουτίζει τη γεύση τους. Χρησιμοποιούνται μόνο εγκλεφίνοι μεγάλου μεγέθους και το αποτέλεσμα είναι μια τέλεια ισορροπία καπνισμένου εξωτερικά ψαριού και γλυκού στο εσωτερικό του».
      Το καπνιστό ψάρι Grimsby σερβίρεται στα καλύτερα εστιατόρια της χώρας, μεταξύ των οποίων το J Sheekey, το Scott’s και το εστιατόριο Delia Smith του ποδοσφαιρικού συλλόγου του Norwich. Η βασιλική αυλή προμηθεύεται επίσης τακτικά το προϊόν αυτό. Η παράδοση μάλιστα αναφέρει ότι το προϊόν αυτό περιλαμβανόταν στο πρωινό της βασίλισσας την επομένη του γάμου της με τον πρίγκιπα Φίλιππο, το 1947.

         Παραπομπή στη δημοσίευση των προδιαγραφών

      [Άρθρο 5 παράγραφος 7 του κανονισμού (ΕΚ) αριθ. 510/2006]
      http://archive.defra.gov.uk/foodfarm/food/industry/regional/foodname/products/documents/grimsby-fish-spec-120619.pdf

         (1)  ΕΕJ L 93 της 31.3.2006, σ. 12. Αντικαταστάθηκε από τον κανονισμό (EE) αριθ. 1151/2012 του Ευρωπαϊκού Κοινοβουλίου και του Συμβουλίου, της 21ης Νοεμβρίου 2012, για τα συστήματα ποιότητας των γεωργικών προϊόντων και τροφίμων.


title: Εκτελεστικός κανονισμός (ΕΕ) 2017/922 της Επιτροπής, της 17ης Μαΐου 2017, για την καταχώριση ονομασίας στο μητρώο προστατευόμενων ονομασιών προέλευσης και προστατευόμενων γεωγραφικών ενδείξεων [Traditional Welsh Perry (ΠΓΕ)]

text:
               31.5.2017

               EL

               Επίσημη Εφημερίδα της Ευρωπαϊκής Ένωσης

               L 140/3

         ΕΚΤΕΛΕΣΤΙΚΌΣ ΚΑΝΟΝΙΣΜΌΣ (ΕΕ) 2017/922 ΤΗΣ ΕΠΙΤΡΟΠΉΣ
   της 17ης Μαΐου 2017
   για την καταχώριση ονομασίας στο μητρώο προστατευόμενων ονομασιών προέλευσης και προστατευόμενων γεωγραφικών ενδείξεων [Traditional Welsh Perry (ΠΓΕ)]
   Η ΕΥΡΩΠΑΪΚΗ ΕΠΙΤΡΟΠΗ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης,
   Έχοντας υπόψη τον κανονισμό (ΕΕ) αριθ. 1151/2012 του Ευρωπαϊκού Κοινοβουλίου και του Συμβουλίου, της 21ης Νοεμβρίου 2012, για τα συστήματα ποιότητας των γεωργικών προϊόντων και τροφίμων (1), και ιδίως το άρθρο 52 παράγραφος 2,
   Εκτιμώντας τα ακόλουθα:

               (1)

               Σύμφωνα με το άρθρο 50 παράγραφος 2 στοιχείο α) του κανονισμού (ΕΕ) αριθ. 1151/2012, η αίτηση που κατέθεσε το Ηνωμένο Βασίλειο για την καταχώριση της ονομασίας «Traditional Welsh Perry» δημοσιεύθηκε στην Επίσημη Εφημερίδα της Ευρωπαϊκής Ένωσης
                   (2).

               (2)

               Δεδομένου ότι δεν έχει κοινοποιηθεί στην Επιτροπή καμία δήλωση ένστασης βάσει του άρθρου 51 του κανονισμού (ΕΕ) αριθ. 1151/2012, η ονομασία «Traditional Welsh Perry» πρέπει να καταχωρισθεί,

         ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
   Άρθρο 1
   Η ονομασία «Traditional Welsh Perry» (ΠΓΕ) καταχωρίζεται.
   Η ονομασία που αναφέρεται στο πρώτο εδάφιο αφορά προϊόν της κλάσης 1.8. Λοιπά προϊόντα του παραρτήματος I της Συνθήκης (μπαχαρικά κ.λπ.) του παραρτήματος XI του εκτελεστικού κανονισμού (ΕΕ) αριθ. 668/2014 της Επιτροπής (3).
   Άρθρο 2
   Ο παρών κανονισμός αρχίζει να ισχύει την εικοστή ημέρα από τη δημοσίευσή του στην Επίσημη Εφημερίδα της Ευρωπαϊκής Ένωσης.

      Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
      Βρυξέλλες, 17 Μαΐου 2017.

            Για την Επιτροπή,

            εξ ονόματος του Προέδρου,

         Phil HOGAN

            Μέλος της Επιτροπής

      (1)  ΕΕ L 343 της 14.12.2012, σ. 1.

      (2)  ΕΕ C 29 της 28.1.2017, σ. 32.

      (3)  Εκτελεστικός κανονισμός (ΕΕ) αριθ. 668/2014 της Επιτροπής, της 13ης Ιουνίου 2014, για τη θέσπιση κανόνων εφαρμογής του κανονισμού (ΕΕ) αριθ. 1151/2012 του Ευρωπαϊκού Κοινοβουλίου και του Συμβουλίου για τα συστήματα ποιότητας των γεωργικών προϊόντων και τροφίμων (ΕΕ L 179 της 19.6.2014, σ. 36).


title: Εκτελεστικός κανονισμός (ΕΕ) 2016/234 της Επιτροπής, της 9ης Φεβρουαρίου 2016, για την καταχώριση ονομασίας στο μητρώο προστατευόμενων ονομασιών προέλευσης και προστατευόμενων γεωγραφικών ενδείξεων [Salam de Sibiu (ΠΓΕ)]

text:
               19.2.2016

               EL

               Επίσημη Εφημερίδα της Ευρωπαϊκής Ένωσης

               L 44/6

         ΕΚΤΕΛΕΣΤΙΚΌΣ ΚΑΝΟΝΙΣΜΌΣ (ΕΕ) 2016/234 ΤΗΣ ΕΠΙΤΡΟΠΉΣ
   της 9ης Φεβρουαρίου 2016
   για την καταχώριση ονομασίας στο μητρώο προστατευόμενων ονομασιών προέλευσης και προστατευόμενων γεωγραφικών ενδείξεων [Salam de Sibiu (ΠΓΕ)]
   Η ΕΥΡΩΠΑΪΚΗ ΕΠΙΤΡΟΠΗ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης,
   Έχοντας υπόψη τον κανονισμό (ΕΕ) αριθ. 1151/2012 του Ευρωπαϊκού Κοινοβουλίου και του Συμβουλίου, της 21ης Νοεμβρίου 2012, για τα συστήματα ποιότητας των γεωργικών προϊόντων και τροφίμων (1), και ιδίως το άρθρο 52 παράγραφος 2,
   Εκτιμώντας τα ακόλουθα:

               (1)

               Σύμφωνα με το άρθρο 50 παράγραφος 2 στοιχείο α) του κανονισμού (ΕΕ) αριθ. 1151/2012, η αίτηση που κατέθεσε η Ρουμανία για την καταχώριση της ονομασίας «Salam de Sibiu» δημοσιεύθηκε στην Επίσημη Εφημερίδα της Ευρωπαϊκής Ένωσης
                   (2).

               (2)

               Δεδομένου ότι δεν έχει κοινοποιηθεί καμία δήλωση ένστασης στην Επιτροπή, βάσει του άρθρου 51 του κανονισμού (ΕΕ) αριθ. 1151/2012, η ονομασία «Salam de Sibiu» πρέπει να καταχωρισθεί,

         ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
   Άρθρο 1
   Καταχωρίζεται η ονομασία «Salam de Sibiu» (ΠΓΕ).
   Η ονομασία που αναφέρεται στο πρώτο εδάφιο αφορά προϊόν της κλάσης 1.2. Προϊόντα κρέατος (μαγειρευτά, παστά, καπνιστά κ.λπ.) του παραρτήματος XI του εκτελεστικού κανονισμού (ΕΕ) αριθ. 668/2014 της Επιτροπής (3).
   Άρθρο 2
   Ο παρών κανονισμός αρχίζει να ισχύει την εικοστή ημέρα από τη δημοσίευσή του στην Επίσημη Εφημερίδα της Ευρωπαϊκής Ένωσης.

      Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
      Βρυξέλλες, 9 Φεβρουαρίου 2016.

            Για την Επιτροπή,

            εξ ονόματος του Προέδρου,

         Phil HOGAN

            Μέλος της Επιτροπής

      (1)  ΕΕ L 343 της 14.12.2012, σ. 1.

      (2)  ΕΕ C 329 της 6.10.2015, σ. 20.

      (3)  Εκτελεστικός κανονισμός (ΕΕ) αριθ. 668/2014 της Επιτροπής, της 13ης Ιουνίου 2014, για τη θέσπιση κανόνων εφαρμογής του κανονισμού (ΕΕ) αριθ. 1151/2012 του Ευρωπαϊκού Κοινοβουλίου και του Συμβουλίου για τα συστήματα ποιότητας των γεωργικών προϊόντων και τροφίμων (ΕΕ L 179 της 19.6.2014, σ. 36).


title: Εκτελεστικός κανονισμός (ΕΕ) αριθ. 903/2014 της Επιτροπής, της 19ης Αυγούστου 2014 , για καθορισμό των κατ' αποκοπή τιμών εισαγωγής για τον προσδιορισμό της τιμής εισόδου ορισμένων οπωροκηπευτικών

text:
               20.8.2014

               EL

               Επίσημη Εφημερίδα της Ευρωπαϊκής Ένωσης

               L 245/3

         ΕΚΤΕΛΕΣΤΙΚΌΣ ΚΑΝΟΝΙΣΜΌΣ (ΕΕ) αριθ. 903/2014 ΤΗΣ ΕΠΙΤΡΟΠΉΣ
   της 19ης Αυγούστου 2014
   για καθορισμό των κατ' αποκοπή τιμών εισαγωγής για τον προσδιορισμό της τιμής εισόδου ορισμένων οπωροκηπευτικών
   Η ΕΥΡΩΠΑΪΚΗ ΕΠΙΤΡΟΠΗ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης,
   Έχοντας υπόψη τον κανονισμό (ΕΚ) αριθ. 1234/2007 του Συμβουλίου, της 22ας Οκτωβρίου 2007, για τη θέσπιση κοινής οργάνωσης των γεωργικών αγορών και ειδικών διατάξεων για ορισμένα γεωργικά προϊόντα (ενιαίος κανονισμός ΚΟΑ) (1),
   Έχοντας υπόψη τον εκτελεστικό κανονισμό (ΕΕ) αριθ. 543/2011 της Επιτροπής, της 7ης Ιουνίου 2011, για τη θέσπιση λεπτομερών κανόνων εφαρμογής του κανονισμού (ΕΚ) αριθ. 1234/2007 του Συμβουλίου όσον αφορά τους τομείς των οπωροκηπευτικών και των μεταποιημένων οπωροκηπευτικών (2), και ιδίως το άρθρο 136 παράγραφος 1,
   Εκτιμώντας τα ακόλουθα:

               (1)

               Ο εκτελεστικός κανονισμός (ΕΕ) αριθ. 543/2011 προβλέπει, κατ' εφαρμογή των αποτελεσμάτων των πολυμερών εμπορικών διαπραγματεύσεων του Γύρου της Ουρουγουάης, τα κριτήρια για τον καθορισμό από την Επιτροπή των κατ' αποκοπή τιμών εισαγωγής από τρίτες χώρες, για τα προϊόντα και τις περιόδους που ορίζονται στο παράρτημα XVI μέρος A του εν λόγω κανονισμού.

               (2)

               Η κατ' αποκοπή τιμή εισαγωγής υπολογίζεται κάθε εργάσιμη ημέρα, σύμφωνα με το άρθρο 136 παράγραφος 1 του εκτελεστικού κανονισμού (ΕΕ) αριθ. 543/2011, λαμβανομένων υπόψη των ημερήσιων μεταβλητών στοιχείων. Συνεπώς, ο παρών κανονισμός θα πρέπει να αρχίσει να ισχύει την ημέρα της δημοσίευσής του στην Επίσημη Εφημερίδα της Ευρωπαϊκής Ένωσης,

         ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
   Άρθρο 1
   Οι κατ' αποκοπή τιμές εισαγωγής που αναφέρονται στο άρθρο 136 του εκτελεστικού κανονισμού (ΕΕ) αριθ. 543/2011 καθορίζονται στο παράρτημα του παρόντος κανονισμού.
   Άρθρο 2
   Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα της Ευρωπαϊκής Ένωσης,

      Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
      Βρυξέλλες, 19 Αυγούστου 2014.

            Για την Επιτροπή,

            εξ ονόματος του Προέδρου,

         Jerzy PLEWA

            Γενικός Διευθυντής Γεωργίας και Αγροτικής Ανάπτυξης

      (1)  ΕΕ L 299 της 16.11.2007, σ. 1.

      (2)  ΕΕ L 157 της 15.6.2011, σ. 1.

      ΠΑΡΑΡΤΗΜΑ
      Οι κατ' αποκοπή τιμές εισαγωγής για τον προσδιορισμό της τιμής εισόδου ορισμένων οπωροκηπευτικών

                  (ευρώ/100 kg)

                  Κωδικός ΣΟ

                  Κωδικός τρίτων χωρών (1)

                  Κατ' αποκοπή τιμή εισαγωγής

                  0707 00 05

                  TR

                  81,4

                  ZZ

                  81,4

                  0709 93 10

                  TR

                  102,8

                  ZZ

                  102,8

                  0805 50 10

                  AR

                  151,4

                  TR

                  82,0

                  UY

                  157,6

                  ZA

                  133,7

                  ZZ

                  131,2

                  0806 10 10

                  BR

                  182,9

                  EG

                  207,9

                  MA

                  170,3

                  TR

                  147,0

                  ZZ

                  177,0

                  0808 10 80

                  AR

                  124,0

                  BR

                  84,2

                  CL

                  102,1

                  CN

                  120,3

                  NZ

                  135,2

                  PE

                  21,0

                  US

                  131,1

                  ZA

                  116,4

                  ZZ

                  104,3

                  0808 30 90

                  AR

                  35,0

                  CL

                  65,8

                  TR

                  132,8

                  ZA

                  90,0

                  ZZ

                  80,9

                  0809 30

                  MK

                  67,1

                  TR

                  126,2

                  ZZ

                  96,7

                  0809 40 05

                  BA

                  41,0

                  ZA

                  207,0

                  ZZ

                  124,0

         (1)  Ονοματολογία των χωρών που ορίζεται στον κανονισμό (ΕΚ) αριθ. 1833/2006 της Επιτροπής (ΕΕ L 354 της 14.12.2006, σ. 19). Ο κωδικός «ZZ» αντιπροσωπεύει «άλλες χώρες καταγωγής».


title: Εκτελεστικός κανονισμός (ΕΕ) αριθ. 102/2014 της Επιτροπής, της 4ης Φεβρουαρίου 2014 , για την τροποποίηση του κανονισμού (ΕΚ) αριθ. 872/2004 του Συμβουλίου σχετικά με περαιτέρω περιοριστικά μέτρα έναντι της Λιβερίας

text:
               5.2.2014

               EL

               Επίσημη Εφημερίδα της Ευρωπαϊκής Ένωσης

               L 34/4

      ΕΚΤΕΛΕΣΤΙΚΌΣ ΚΑΝΟΝΙΣΜΌΣ (ΕΕ) αριθ. 102/2014 ΤΗΣ ΕΠΙΤΡΟΠΉΣ

   της 4ης Φεβρουαρίου 2014
   για την τροποποίηση του κανονισμού (ΕΚ) αριθ. 872/2004 του Συμβουλίου σχετικά με περαιτέρω περιοριστικά μέτρα έναντι της Λιβερίας
   Η ΕΥΡΩΠΑΪΚΗ ΕΠΙΤΡΟΠΗ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης,
   Έχοντας υπόψη τον κανονισμό (ΕΚ) αριθ. 872/2004 του Συμβουλίου, της 29ης Απριλίου 2004, σχετικά με περαιτέρω περιοριστικά μέτρα έναντι της Λιβερίας (1), και ιδίως το άρθρο 11 στοιχείο α),
   Εκτιμώντας τα ακόλουθα:

               (1)

               Το παράρτημα I του κανονισμού (ΕΚ) αριθ. 872/2004 περιλαμβάνει κατάλογο φυσικών και νομικών προσώπων, φορέων και οντοτήτων που καλύπτονται από τη δέσμευση κεφαλαίων και οικονομικών πόρων στο πλαίσιο του εν λόγω κανονισμού.

               (2)

               Στις 23 Δεκεμβρίου 2013, η Επιτροπή Κυρώσεων του Συμβουλίου Ασφαλείας των Ηνωμένων Εθνών η οποία έχει συσταθεί δυνάμει της απόφασης 1521 (2003) σχετικά με τη Λιβερία αποφάσισε να διαγράψει ένα πρόσωπο από τον κατάλογο των προσώπων, ομάδων και οντοτήτων που θα πρέπει να υπάγονται στη δέσμευση κεφαλαίων και οικονομικών πόρων.

               (3)

               Το παράρτημα Ι πρέπει, επομένως, να τροποποιηθεί αναλόγως,

         ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
   Άρθρο 1
   Το παράρτημα I του κανονισμού (ΕΚ) αριθ. 872/2004 τροποποιείται σύμφωνα με το παράρτημα του παρόντος κανονισμού.
   Άρθρο 2
   Ο παρών κανονισμός αρχίζει να ισχύει την επόμενη ημέρα από τη δημοσίευσή του στην Επίσημη Εφημερίδα της Ευρωπαϊκής Ένωσης.

      Ο παρών κανονισμός είναι δεσμευτικός ως προς όλα τα μέρη του και ισχύει άμεσα στα κράτη μέλη σύμφωνα με τις Συνθήκες.
      Βρυξέλλες, 4 Φεβρουαρίου 2014.

            Για την Επιτροπή, εξ ονόματος του Προέδρου,

            o Προϊστάμενος της Υπηρεσίας Μέσων Εξωτερικής Πολιτικής

      (1)  ΕΕ L 162 της 30.4.2004, σ. 32.

      ΠΑΡΑΡΤΗΜΑ
      Το παράρτημα Ι του κανονισμού (ΕΚ) αριθ. 872/2004 τροποποιείται ως εξής:
      Διαγράφεται η ακόλουθη καταχώριση:

         «Benoni Urey. Ημερομηνία γέννησης: 22.6.1957. Διαβατήρια: α) Λιβεριανό διπλωματικό διαβατήριο: D- 00148399, β) διαβατήριο επιτρόπου ναυτιλιακών υποθέσεων: D/002356. Άλλες πληροφορίες: πρώην επίτροπος ναυτιλιακών υποθέσεων της Λιβερίας.»